ખુર્શીદે જણાવ્યું કે કોંગ્રેસ એક માત્ર પક્ષ છે જેને સમગ્ર દેશમાંથી બેઠકો મળે છે. ભૂતપૂર્વ વિદેશ મંત્રીએ આ નિવેદન એ સમયે આપ્યું છે જ્યારે વિપક્ષ 2019ની લોકસભા ચૂંટણી માટે મહાગઠબંધન બનાવવાના પ્રયાસમાં લાગ્યું છે. બસપા પ્રમુખ માયાવતીએ રાજસ્થાન, મધ્યપ્રદેશ અને છત્તીસગઢમાં આગામી વિધાનસભા ચૂંટણીમાં કોંગ્રેસ સાથે ગઠબંધન કરવાનો ઇન્કાર કર્યો છે. જેથી મહાગઠબંધનની આશાને ઝટકો લાગ્યો છે. સમાજવાદી પાર્ટી (એસપી)એ પણ મધ્યપ્રદેશમાં કોંગ્રેસ સાથે ગઠબંધન ન કરવાનો નિર્ણય લીધો છે.